संगीता बिजलानी

संगीता बिजलानी (९ जुलै १९६०) एक भारतीय माजी बॉलीवूड अभिनेत्री आणि १९८० मधील मिस इंडिया विजेती आहे. तिने १९८८ मध्ये कातिलमध्ये मुख्य भूमिकेतून तिच्या बॉलीवूड कारकिर्दीला सुरुवात केली आणि त्रिदेव या चित्रपटातील तीन प्रमुख अभिनेत्रीपैकी एक होती.

प्रारंभिक जीवन 
बिजलानी यांचा जन्म ९ जुलै १९६० रोजी मुंबई , महाराष्ट्र, येथे एका सिंधी हिंदू कुटुंबात झाला.

वैयक्तिक जीवन  
बिजलानी आणि सलमान खानने १९८६ मध्ये एकमेकांना डेट करायला सुरुवात केली. तेव्हा ते दोघे मॉडेलिंग करत होते आणि त्यांचे हे नाते १० वर्षे टिकले. २७ मे १९९४ रोजी सलमान आणि संगीता लग्न देखील करणार होते. परंतु मूळची पाकिस्तानी असलेली, हिंदी चित्रपट अभिनेत्री सोमी अली सोबत सलमान खानच्या वाढलेल्या जवळीकतेमुळे हे लग्न रद्द झाले.

१४ नोव्हेंबर १९९६ रोजी मुंबईतील ताजमहाल हॉटेलमध्ये एका रिसेप्शनमध्ये बिजलानीने क्रिकेटर मोहम्मद अझरुद्दीनसोबत लग्न केले. अझहरच्या बॅडमिंटनपटू ज्वाला गुट्टासोबतच्या कथित अफेअरमुळे २०१० मध्ये या दोघात घटस्फोट झाला.

मॉडेलिंग आणि जाहिराती 
बिजलानीने वयाच्या १६ व्या वर्षी मॉडेलिंगला सुरुवात केली. तिने निरमा आणि पॉन्ड्स सोपच्या जाहिरातींसह अनेक जाहिराती केल्या . संगीताला तिच्या मॉडेलिंगच्या दिवसांपासून तिचे लोकप्रिय नाव "बिजली" मिळाले.

मिस इंडिया युनिव्हर्स आणि आंतरराष्ट्रीय मान्यता	
१९८० मध्ये बिजलानीला मिस इंडिया युनिव्हर्सचा किताब देण्यात आला. तिने दक्षिण कोरिया मधील सेऊल येथे मिस युनिव्हर्स स्पर्धेत भारताचे प्रतिनिधित्व केले जेथे तिने तिची आई पूनम बिजलानी यांनी डिझाइन केलेला सर्वोत्कृष्ट राष्ट्रीय पोशाख पुरस्कार जिंकला.

अभिनयाची कारकीर्द 
बिजलानीने १९८७ मध्ये आदित्य पांचोली सोबत 'कातिल' या चित्रपटातून बॉलिवूडमध्ये पदार्पण केले आणि त्यानंतर त्रिदेव, हाथयार, जुर्म, योधा, युगंधर, इज्जत आणि लक्ष्मण रेखा या चित्रपटांमध्ये काम केले. तिने दक्षिणात्य अभिनेता विष्णू वर्धन  सोबत कन्नड भाषेतील 'पोलीस मत्थु दादा' चित्रपटात काम केले. हा चित्रपट हिंदी मध्ये त्याच सोबत 'इन्स्पेक्टर धनुष' नावाने पुनर्निर्मित झाला. विनोद खन्ना यांच्या सोबत 'जुर्म' चित्रपटासाठी तिला सर्वोत्कृष्ट सहाय्यक अभिनेत्री श्रेणीसाठी फिल्मफेअर पुरस्काराने नामांकन मिळाले होते आणि महेश भट्ट यांनी दिग्दर्शित केले होते. सलीम खान यांनी लिहिले आहे. तिने महेश भट्ट, मुकुल आनंद, जेपी दत्ता, राहुल रवैल आणि एन चंद्रा यांच्यासोबतही काम केले आहे.

दूरदर्शन कारकीर्द	
बिजलानीने १९९६ च्या सुरुवातीला अभिनेता शाहबाज खान सोबत चांदनी - अ टेल ऑफ पॉवर, रिव्हेंज, अँड लव्ह मधून छोट्या पडद्यावर पदार्पण केले. तिने स्टार प्लस वर कादर खान सोबत 'हसना मत' आणि झी टीव्ही वर 'किनारे मिलते नहीं'ची निर्मिती देखील केली.

चित्रपट सूची

संदर्भ

बाह्य दुवे 

स्त्री चरित्रलेख
हिंदी चित्रपट अभिनेत्री